รัฐบาลไทย-ข่าวทำเนียบรัฐบาล-วธ. ผนึกกำลังศิลปิน-เครือข่ายวัฒนธรรม เชิญชวนนายกรัฐมนตรี-ครม. ชมกิจกรรมรณรงค์งาน "มหกรรมวัฒนธรรมร่วมใจ รวมไทยสร้างชาติ” ยกทัพการแสดงพื้นบ้าน-ลิเก-ลำตัด-นักร้องลูกทุ่งชื่อดัง ชมฟรี
วันพุธที่ 9 กันยายน 2563
วธ. ผนึกกําลังศิลปิน-เครือข่ายวัฒนธรรม เชิญชวนนายกรัฐมนตรี-ครม. ชมกิจกรรมรณรงค์งาน "มหกรรมวัฒนธรรมร่วมใจ รวมไทยสร้างชาติ” ยกทัพการแสดงพื้นบ้าน-ลิเก-ลําตัด-นักร้องลูกทุ่งชื่อดัง ชมฟรี
วธ. ผนึกกําลังศิลปิน-เครือข่ายวัฒนธรรม เชิญชวนนายกรัฐมนตรี-ครม. ชมกิจกรรมรณรงค์งาน "มหกรรมวัฒนธรรมร่วมใจ รวมไทยสร้างชาติ”
ยกทัพการแสดงพื้นบ้าน-ลิเก-ลําตัด-นักร้องลูกทุ่งชื่อดัง ชมฟรี ๑๕ - ๒๐ ก.ย. นี้
เมื่อวันที่ ๘ กันยายน ๒๕๖๓ ก่อนประชุมคณะรัฐมนตรี (ครม.) ที่ตึกสันติไมตรี ทําเนียบรัฐบาล นายอิทธิพล คุณปลื้มรัฐมนตรีว่าการกระทรวงวัฒนธรรม (รมว.วธ.) พร้อมด้วย นายกฤษศญพงษ์ ศิริ ปลัดกระทรวงวัฒนธรรม ผู้บริหารกระทรวงวัฒนธรรม ศิลปิน และภาคีเครือข่ายด้านวัฒนธรรม ให้การต้อนรับ พลเอก ประยุทธ์ จันทร์โอชา นายกรัฐมนตรี คณะรัฐมนตรี และสื่อมวลชน พร้อมทั้งนําชมกิจกรรมรณรงค์ประชาสัมพันธ์การจัดงาน "มหกรรมวัฒนธรรมร่วมใจ รวมไทยสร้างชาติ” อาทิ การแสดงศิลปวัฒนธรรม ได้แก่ อุปรากรจีน (งิ้ว) ลิเก และลําตัด การจัดแสดงสุดยอดอาหารพื้นบ้าน และผลิตภัณฑ์สินค้าทางวัฒนธรรม
นายอิทธิพล กล่าวว่า รัฐบาลมีนโยบายฟื้นฟูเยียวยาผู้ที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) โดยออกมาตรการช่วยเหลือประชาชนและภาคธุรกิจ รวมทั้งมอบหมายให้หน่วยงานภาครัฐจัดทําแผนปฏิบัติการสร้างงาน สร้างรายได้ ให้กับประชาชน ชุมชน และประเทศ ซึ่งกระทรวงวัฒนธรรม (วธ.) ได้จัดทําแผนงานและโครงการภายใต้กรอบนโยบายการฟื้นฟูเศรษฐกิจและสังคมของประเทศในด้านมิติวัฒนธรรมเพื่อช่วยเหลือประชาชน ดังนั้นเพื่อเป็นการสนับสนุนนโยบายของรัฐบาลและขับเคลื่อนแผนงานดังกล่าววธ.ร่วมกับ ศิลปิน และภาคีเครือข่ายด้านวัฒนธรรมจัดงาน "มหกรรมวัฒนธรรมร่วมใจ รวมไทยสร้างชาติ” ภายใต้แนวคิด "คนไทยไม่ทิ้งกัน” ระหว่างวันที่ ๑๕ – ๒๐ กันยายน ๒๕๖๓ตั้งแต่เวลา ๑๐.๐๐ - ๒๑.๐๐ น. ณ หอประชุมใหญ่ และลานกลางแจ้งศูนย์วัฒนธรรมแห่งประเทศไทย กระทรวงวัฒนธรรม ทั้งนี้เพื่อฟื้นฟูเยียวยาศิลปิน ศิลปินพื้นบ้าน ผู้ประกอบการด้านอุตสาหกรรมวัฒนธรรม และชุมชนที่ได้รับผลกระทบจากสถานการณ์ดังกล่าว รวมทั้งสร้างขวัญกําลังใจให้กับประชาชนให้สามารถกลับสู่สภาวะปกติดังเดิม
สําหรับกิจกรรมที่น่าสนใจภายในงานประกอบด้วยการแสดงจากศิลปินแห่งชาติ ศิลปินอาวุโส ศิลปินจากสมาคมศิลปินพื้นบ้าน ศิลปินศิลปาธร ศิลปินร่วมสมัย และศิลปินชื่อดังการแสดงจากสมาคมศิลปินพื้นบ้าน ๔ ภูมิภาค ๙ สมาคม ประกอบด้วย สมาคมศิลปินขับซอล้านนา สมาคมกลองและศิลปะการแสดงล้านนา สมาคมลิเกประเทศไทย สมาคมอุปรากรจีน สมาคมเพลงพื้นบ้านภาคกลางประเทศไทย สมาคมหมอลําอีสาน สมาคมศิลปินพื้นบ้านอีสานใต้ สหพันธ์สมาคมโนราประเทศไทย และสมาคมหนังตะลุงปักษ์ใต้ รวมทั้งการแสดงดนตรี กวี ศิลป์ รวมมิตรคนร่วมสมัยหัวใจรักชาติ การแสดงนาฏลีลาร่วมสมัย และการแสดงหุ่นสายร่วมสมัย โดยสลับผลัดเปลี่ยนหมุนเวียนแสดงให้ประชาชนได้รับชมฟรีทุกวัน
นอกจากนี้ มีการจําหน่ายสุดยอดผลิตภัณฑ์งานฝีมือคนไทย (Cultural Product of Thailand : CPOT)จากชุมชนและผู้ประกอบการโดยตรงจากทั่วประเทศในราคาสุดพิเศษ รวมทั้งมีการออกร้านจําหน่ายอาหารดี อาหารดัง อาหารหาทานยาก และอาหารอร่อยร้าน 100 ปี ให้ประชาชนเลือกซื้อเลือกชิม ขณะเดียวกัน ภายในงานยังมีไฟประดับตระการตานับหมื่นดวงสวยงามอลังการ เพื่อเชิญชวนให้ประชาชนได้มาถ่ายรูปที่ระลึก รวมทั้งจุดเช็คอิน : ชุมชนคุณธรรมเสน่ห์วิถีไทย "บวรon Tour” กิจกรรมส่งเสริมการท่องเที่ยวเชิงสร้างสรรค์ ที่นํามาตั้งไว้กลางกรุง มาที่เดียวเหมือนได้เที่ยวทั่วไทยทั้งนี้ มีพิธีเปิดงานฯ ในวันที่ ๑๕ ก.ย.๒๕๖๓ เวลา ๑๖.๐๐ น. ณลานกลางแจ้งศูนย์วัฒนธรรมแห่งประเทศไทยกระทรวงวัฒนธรรม
วธ. ขอเชิญร่วมงานมหกรรมวัฒนธรรมร่วมใจ รวมไทยสร้างชาติสอบถามรายละเอียดได้ที่ สายด่วนวัฒนธรรม ๑๗๖๕ หรือwww.m-culture.go.th
-------------------------------